ועדת המשנה לתכנון ובניה לבדיקת נושא מטמנות אשפה, כנסת 16, פרוטוקול מספר 1, 2004-05-19 09:00

חמי דורון: שלום, אני פותח את ישיבת הוועדה.

חמי דורון: אני חייב לציין שזה קצת מגוחך שכמה אנשים שעמדו על כך שהם יהיו חברים בוועדה הזו, לא מצאו לנכון להגיע לישיבה הראשונה שלה.

חמי דורון: היות והישיבה היום תוכננה לדון בנושאים המנהלתיים, המגמות של הוועדה הזו, אז אני אציין כמה דברים לטובת הפרוטוקול.

חמי דורון: בשלב הראשון אני רוצה לצאת לכמה סיורים כדי להבין על מה מדובר.

חמי דורון: אני מניח שרוב חברי הוועדה בכלל לא מבינים על מה מדובר.

חמי דורון: אני סיירתי בשתי מטמנות כאלה, אבל אני מניח שרוב החברים לא מכירים את המטמנות האלה ואת המיקומים שלהם.

חמי דורון: במקביל, אנחנו נקבל חומר מהמשרד לאיכות הסביבה וממשרד הפנים בכל הנוגע למטמנות החוקיות, על מנת לבדוק את הקשר.

יפה שפירא: האם אתה מתכוון בסוף כל ישיבות הוועדה להגיש איזשהו דו"ח?

חמי דורון: בוודאי.

חמי דורון: לשם כך הוקמה הוועדה.

חמי דורון: המגמה של הוועדה היא ליצור את הבדיקה של כל הגורמים שמעורבים בנושא, הן בנושא התכנוני והן בנושא המוניציפלי.

חמי דורון: אני מתכוון לתכנון ולאכיפה, כיוון שהיום לא זה נעשה ולא זה נעשה.

חמי דורון: אני עדיין לא מדבר על ההשלכות האקולוגיות.

חמי דורון: ברגע שנגיע לנושא הזה, אנחנו נערב גם את הוועדה בראשותה של חה"כ לאה נס.

חמי דורון: אני כרגע מדבר על ההשלכות הביטחוניות של הנושא הזה, כיוון שמסתבר כי רוב המטמנות הפירטיות נמצאות ליד בסיסי צבא.

חמי דורון: למי שעומד בג'בל של הזבל באשדוד, יכול ללא כל בעיה לפגוע באחד מהמרכזים האסטרטגיים של מדינת ישראל, באמצעות טיל כתף קטן.

חמי דורון: אין שם שמירה וזה לא מעניין אף אחד.

חמי דורון: אני הייתי שם.

חמי דורון: אני מניח שרוב החברים לא מכירים את הדברים האלה, ועל כן אני רוצה לערוך את הסיורים האלה.

יפה שפירא: גם על הנציגים של הממשלה והרשות המקומית.

חמי דורון: אני רוצה לערוך את הישיבות לפי חתכים.

חמי דורון: אני לא רוצה ליצור מצב שבו יישבו נציג המשטרה ונציג הרשות המקומית ויתחילו לריב ביניהם.

חמי דורון: לא זאת הכוונה.

חמי דורון: אני רוצה לחלק את הארץ ולטפל בכל אזור בצורה נפרדת, ונקבל את הנתונים פר אזור.

חמי דורון: צריך לנסות להגיע לגבש ניסוח כולל שיתאים לכולם.

חמי דורון: המגמה של הוועדה הזו היא לבדוק בצורה יסודית, למה לא אוכפים, היכן לא אוכפים ומי לא אוכף.

יפה שפירא: גם לראות את הנזקים הנגרמים.

חמי דורון: הנזקים האקולוגים יהיו התוצר של העניין הזה.

חמי דורון: לגבי הנזקים הביטחוניים והתכנונים, אנחנו נעבוד.

חמי דורון: ברגע שמקימים מטמנת זבל על שטח שמיועד לפארק, אתה חיסלת את הפארק ל-200 השנים הבאות.

חמי דורון: כאשר מקימים מטמנה חוקית, יש גם תוכנית לשיקום.

חמי דורון: כאשר מקימים מטמנות פירטיות, אין תוכנית שיקום, אלא עוברים מיד לתא שטח אחר, למשל, רתמים.

חמי דורון: שם עובדת מטמנת זבל במשך 30 שנה, ללא היתר ובניגוד לטאבה.

חמי דורון: מי שמשתמש במטמנות אלה העיריות.

חמי דורון: אם החברים לא יגיעו לישיבות, אנחנו נוציא להם כרטיס אדום.

חמי דורון: אני מבקש להוציא מכתב לכל אותם חברים שביקשו מאוד להיות חברים בוועדה, אבל לא טרחו להגיע, ולציין בו כי הוועדה הזו היא לא ועדת חובה, ומי שלא רוצה לקחת בה חלק, מוזמן להסיר את שמו מרשימת חברי הוועדה, כדי שנוכל להכניס מישהו שיש לו כן עניין.

חמי דורון: אני מבקש לקבל מהם תשובה כמה שיותר מהר.

חמי דורון: תודה רבה הישיבה נעולה.